Psoriáza počas tehotenstva
Dobrý deň,aký krémy je možné používať na zmiernenie psoriázy vo vlasoch počas tehotenstva? Našla som rôzne ale pri žiadnom sa neuvádza, či je vhodný.Ďakujem
Dobrý deň,
ďakujeme za Vašu otázku.
Väčšina lokálnych mastí, gélov, krémov  sú bezpečné aj počas tehotenstva. Potencionálne účinné látky (kyselina salicylová 1,8-3%) sa v nich nacházajú v nízkych koncentráciach a navyše sa z nich systémovo nevstrebávajú alebo vstrebávajú v minimálnej miere. Prípravky vlasovej hygieny sa taktiež zmývajú z pokožky po krátkodobej expozícii. V prípade obáv Vám však ich použitie odporúčam konzultovať s dermatológom.
Na pravidelnú starostlivosť o vlasovú oblasť pri psoriáze, atopickom ekzéme, seborei, suchej a citlivej pokožke Vám odporúčam
Skin-Cap šampón
, ktorý je vhodný aj pre tehotné a dojčiace ženy. Vlasy sa navlhčia, aplikuje sa potrebné množstvo šampónu a vmasíruje sa do pokožky hlavy. Po opláchnutí sa šampón aplikuje druhýkrát a nechá sa pôsobiť približne 5 minút. Následne sa vlasy poriadne opláchnu. Šampón sa používa najmenej 3x týždenne počas prvých 2 týždňov. Používanie nie je časovo obmedzené. Zároveň sa odporúča kombinácia šampónu a
spreju
. Sprej sa aplikuje 2-3x denne na postihnuté miesta do pokrytia ošetrovanej oblasti jemnou vrstvou. Nechá sa pôsobiť 15 minút a potom sa opláchne vodou.
Vo všeobecnosti sa postihnutá pokožka upraví a vyčistí po 10 - 20 dňovom používaní. Odporúča sa pokračovať v aplikácii ešte týždeň po vymiznutí príznakov. Aj keď výsledky môžu byť pozitívne už v kratšom čase, vždy sa odporúča pokračovať v používaní prípravku po dobu 1 mesiaca. Pri nedostatočnom účinku je potrebné sa pre ďalší liečebný postup obrátiť taktiež na dermatológa.
Prajem pekný zvyšok dňa.
S pozdravom
PharmDr. Veronika Kiabová